recursal/SuperWikiNEXT-32B huggingface dataset:
**מטה התכנון הלאומי** הוא גוף מטה הכפוף לשר הפנים, אשר תפקידו לתאם את פעולת גורמי התכנון ולגבש את מדיניות התכנון הלאומית בעולם התכנון והבנייה. ראש מטה התכנון מכהן גם כיו"ר המועצה הארצית לתכנון ובנייה, יו"ר הוועדה לתשתיות לאומיות ויו"ר הוועדה למתחמים מועדפים לדיור. כמו כן, משמש כממונה על יושבי ראש ועדות התכנון המחוזיות.

היסטוריה
--------

בשנת 2015 שר האוצר הנכנס משה כחלון דרש במסגרת המשא ומתן הקואליציוני לרכז את כל הסמכויות השונות בתחום הדיור בישראל תחת משרד האוצר.

במסגרת כך הוחלט להקים את - מטה הדיור הלאומי, כזרוע המבצעת של קבינט הדיור וממשלת ישראל לתחום הנדל"ן, ושישמש כמערך ארגוני בין משרדי שמתמקד בהובלת פרויקטים ורפורמות.

תפקידיו של ראש מטה הדיור הם להוביל את פעילות גופי הנדל"ן הממשלתיים ולתאם ביניהם: רשות מקרקעי ישראל, דירה להשכיר, מינהל התכנון ומשרד הבינוי והשיכון. כמו כן ראש מטה הדיור וצוותו מרכזים ומבצעים בקרה אחר החלטות קבינט הדיור וביצוען. ראש מטה הדיור משמש גם כיו"ר המועצה הארצית לתכנון ובנייה, יו"ר ועדת הרשאות תכנון ופיתוח ויו"ר הוועדה הארצית לתכנון ולבנייה של תשתיות לאומיות.

ראש מטה הדיור הראשון היה אביגדור יצחקי, וב-2018 החליף אותו זאב בילסקי.

בשנת 2020 עם הקמת ממשלת ישראל השלושים וחמש הוחלט לפצל את סמכויות מטה הדיור, בין משרד הבינוי והשיכון ומשרד הפנים ולהקים מטה תכנון.

בשנת 2021; שנה לאחר מכן עם הקמת ממשלת ישראל השלושים ושש מונה עו"ד שלומי הייזלר לראש מטה התכנון הלאומי.

בפברואר 2023 עם הקמת ממשלת ישראל השלושים ושבע מונה נתן אלנתן לשעבר סגן ראש עיריית תל אביב לראש מטה התכנון הלאומי.

קישורים חיצוניים
----------------

* אתר למנויים בלבד גילי מלניצקי, הדירות חזרו להתייקר - והגוף שאמור להילחם במחירים מתפורר, באתר TheMarker‏, 25 בספטמבר 2018
* אתר למנויים בלבד גילי מלניצקי, הקוסם עזב, המטה נשבר, באתר TheMarker‏, 11 בדצמבר 2018

הערות שוליים
------------

1. ↑  הדס גליקו, משרת ראש מטה הדיור תקביל למנכ"ל; עלות השכר: 700 אלף שקל בשנה, באתר כלכליסט, 3 בדצמבר 2015
2. ↑  אביטל להב, הממשלה תאשר: יצחקי ימונה ליו"ר מטה הדיור, באתר ynet, 18 ביולי 2015
3. ↑  אמיתי גזית, משחקי כוח: מטה הדיור שוכפל, משרד הפנים ומשרד הבינוי יקימו מטות זהים בגודלם, באתר כלכליסט, ‏14 במאי 2020
4. ↑  אמיתי גזית, מהטאבו למועצה הארצית לתכנון ובנייה: שלומי הייזלר מונה ליו"ר מטה התכנון הלאומי, באתר כלכליסט, ‏22 ביוני 2021
5. ↑  נמרוד בוסו, פרסום ראשון: נתן אלנתן לראש מטה התכנון הלאומי, באתר מרכז הנדל"ן, ‏27 בפברואר 2023
על הכדור והגליל, דף מתוך הספר בלטינית
**על הכדור והגליל** (באנגלית: **On the Sphere and Cylinder**) היא עבודה שפורסמה בידי ארכימדס בשני כרכים בשנת 225 לפנה"ס. העבודה דנה ביחס שבין הכדור לגליל, ובאופן ראוי לציון מתארת לפרטים איך למצוא את שטח הפנים של הספירה והנפח של הכדור המוכל בה והערכים האנלוגיים עבור הגליל, והוא היה הראשון לעשות זאת.

תכנים
-----

### המשפטים המרכזיים

הנפח של הספירה ביחס לנפח של הגליל הוא כמו 2 ל 3
הנוסחאות הראשיות הנגזרות בחיבור "על הכדור והגליל" הן אלה המוזכרות לעיל: שטח הפנים של הספירה, הנפח של הכדור המוכל בה, שטח הפנים והנפח של הגליל. בעבודתו, ארכימדס הראה ששטח הפנים של הגליל שווה:

{\displaystyle A\_{C}=2\pi r^{2}+2\pi rh=2\pi r(r+h)}
וכי נפח הגליל הוא:

{\displaystyle V\_{C}=\pi r^{2}h}
על הספירה, ארכימדס הראה ששטח הפנים שלה שווה ל-4 פעמים השטח של מעגל גדול. במונחים מודרניים, שטח הפנים שווה:

{\displaystyle A\_{S}=4\pi r^{2}}
התוצאה של הנפח של הכדור קבעה שהוא שני שלישים מנפחו של הגליל החוסם אותו, כלומר:

{\displaystyle V\_{S}={\frac {4}{3}}\pi r^{3}}
ארכימדס היה גאה באופן מיוחד בתוצאה האחרונה, והוא ביקש כי שרטוט של כדור חסום בגליל יחרט על מצבתו – מכיוון ש-{\displaystyle h=2r}, הוא הראה שגם נפח וגם שטח הפנים של הכדור הם שני שלישים מאלה של הגליל. מאוחר יותר, הפילוסוף הרומאי מרקוס טוליוס קיקרו גילה את המצבה, שנהייתה מוקפת בעבותות הצמחייה הגדלה הסובבת.

הטיעון שארכימדס השתמש בו כדי להוכיח את הנוסחה לנפח הכדור היה קשור בגאומטריה שלו, בעוד שטקסטים מודרניים רבים מספקים גרסה מפושטת באמצעות מושג הגבול, אשר כמובן שלא התקיים בזמנו של ארכימדס - טקסטים מודרניים נעזרים לעיתים קרובות באינטגרציה על נפח קליפות כדוריות בעובי אינפיניטסימלי, בהתבסס על הנוסחה לשטח פניו של הכדור. אולם ביצוע אינטגרציה כזאת דורשת הסתכלות אלגברית מפורשת, אשר התפתחה רק במאה ה-17 וכמובן שלא התקיימה בזמנו של ארכימדס. במקום זאת, ארכימדס נעזר בחצי מצולע חסום בחצי מעגל, ואז סובב את שניהם כדי ליצור קונגלומרט גאומטרי תלת־ממדי, אשר אז הוא קבע את נפחו.

ייתכן כי זו אינה הדרך המקורית בה הוא גילה את התוצאה, אלא רק הטיעון הפורמלי הטוב ביותר להציג אותה באופן שהולם את המסורת המתמטית היוונית. השיטה המקורית שלו יכולה הייתה להיות שימוש חכם במנופים, כפי שהסתבר לאחר הגילוי מחדש של הפלימפססט שלו במאה ה-19.

### תוצאות ביניים חשובות

* כשהוא קבע לראשונה את שטח פניו של כדור, ארכימדס הפעיל משפט גאומטרי (אותו גילה והוכיח) השקול לזהות הטריגונומטרית הבאה:

{\displaystyle \sin \left({\frac {\pi }{2n}}\right)+\sin \left(2{\frac {\pi }{2n}}\right)+\cdots +\sin \left((2n-1){\frac {\pi }{2n}}\right)=\cot \left({\frac {\pi }{4n}}\right)}
זהות זו אינה פשוטה להוכחה כלל וכלל והוכחה מודרנית שלה נעזרת בשורשי יחידה.

קישורים חיצוניים
----------------

ויקישיתוף מדיה וקבצים בנושא **על הכדור והגליל** בוויקישיתוף

הערות שוליים
------------

1. ↑  The Works of Archimedes, p. 147
פירוש נוסף ערך זה עוסק במאכל סקוטי מסורתי. אם התכוונתם לחיתולים חד-פעמיים, ראו קימברלי קלארק.

האגיס ב"סעודת ברנס"
**האגיס** (באנגלית: **Haggis**) הוא מאכל סקוטי מסורתי.

המרכיבים המסורתיים של האגיס הם חלקי פנים קצוצים של כבש (ריאות, כבד, לב) מעורבים עם בצל, קמח שיבולת שועל, שומן-כליות, תבלינים, מלח וציר. את התערובת דוחסים לקיבה ומבשלים כשלוש שעות.

היסטוריה
--------

למרות שמקובל להתייחס להאגיס כמאכל סקוטי במקורו, אין עדויות רבות לכך. היסטוריון האוכל אלן דוידסון מציין כי הרומאים הם העם הראשון הידוע במאכלים דמויי האגיס.

הסבר סביר הוא שהמאכל נוצר כמאכל של כורח, כדרך לנצל את החלקים הזולים, שכן בתקופות של רעב המוני אכלו כל מה שיכלו להשיג. עם זאת, נפוצות השערות מסורתיות למקור המאכל. השערה אחת נוגעת למנהגי השחיטה של השבטים הסקוטים. כשראש שבט שחט צאן או בקר, חלקי הפנים נותרו בידי אנשי השבט. השערה אחרת שמקור ההאגיס הוא בתקופה שסקוטים מצפון המדינה (היילנדס) רכבו לשוקי אדינבורו לסחור שם בבקר, ולקחו איתם כצידה לדרך תערובת מהמרכיבים הזמינים בביתם, ארוזה בקיבת כבש לנוחות הנשיאה לאורך זמן.

היסטוריונית המזון קלריסה דיקסון רייט טוענת כי מקור ההאגיס בסקנדינביה וכי הומצא על ידי ציידים כדרך מיידית לבשל חלקי פנים הנוטים להתקלקל במהירות, בסמוך לאתר הצייד ומבלי להזדקק לכלי בישול שיצטרכו לשאת עימם. הם קצצו את חלקי הפנים, מילאו בהם את הקיבה, ועור הבהמה שימש ככלי הבישול.

למרות המחלוקות אודות מקורו של המאכל, מוכר ההאגיס כיום כמאכל סקוטי אופייני, בין השאר בעקבות התשבחות שהרעיף עליו המשורר הסקוטי הלאומי, רוברט ברנס, ביצירתו "שיר הלל להאגיס" (Ode Tae a Haggis). בימיו של ברנס, במאה ה-18, האגיס היה מאכל פופולרי של העניים, שכן היה זול אך מזין, והוכן מחלקי פנים של כבש (חיית המשק הנפוצה ביותר בסקוטלנד), שהיו אמורים להיזרק לולא שימוש זה.

כיום חוגגים בשבוע של ה-25 בינואר את חגו של ברנס (המכונה "סעודת ברנס"), בין השאר באכילת האגיס.

האגיס כיום
----------

מסורתית, ובפרט בסעודת ברנס, ההאגיס מוגש עם "ניפס וטאטיס" - מחית תפוחי אדמה ולצידה מחית כרוב נפוס (סוג של לפת) ועם ויסקי סקוטי. רוטב מודרני, של ציר ויסקי, מלווה לעיתים את המנה.

האגיס נמכר במהלך השנה כולה בסופרמרקטים רבים ברחבי סקוטלנד ובאזורים מסוימים באנגליה. מותגים זולים ותעשייתיים, לרבות כאלו הנמכרים מחוץ לסקוטלנד, לרוב אינם ארוזים בקיבה אלא במעי מלאכותי, כמו נקניקיות.

ישנן גם גרסאות צמחוניות, האגיס בקופסת שימורים וכן האגיס מחלקי פנים של חזיר במקום כבש.

במזנוני פיש אנד צ'יפס סקוטים נמכר האגיס המטוגן בטיגון עמוק בבלילה. "האגיס בורגר" הוא קציצת האגיס המוגשת בתוך לחמנייה. בתערובת ההאגיס משתמשים לעיתים למילוי חזה עוף ולמתכונים אחרים המצריכים בשר טחון.

בארצות הברית נמכר האגיס מתוצרת מקומית, אך כיוון שחוקי בטיחות המזון אוסרים על שימוש במוצרים מסוימים (למשל, ריאות) למאכל אדם - ישנם מהגרים סקוטים "המבריחים" האגיס מקורי מסקוטלנד.

* האגיס לפני הבישולהאגיס לפני הבישול
* האגיסהאגיס
* האגיס מוגש, המילוי גולש מתוכוהאגיס מוגש, המילוי גולש מתוכו
* האגיס בהגשה מסורתית עם "ניפס וטאטיס"האגיס בהגשה מסורתית עם "ניפס וטאטיס"
* הגשה מסורתית של האגיס, עם ניפס וטאטיס בציר ויסקיהגשה מסורתית של האגיס, עם ניפס וטאטיס בציר ויסקי

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **האגיס** |

* שגיא קופר, האגיס או איך קוראים הסקוטים לקישקע ממולא, באתר ynet
* ענבל קליין, לאכול האגיס, באתר וואלה
* Why Scotland loves haggis - מאתר ה-BBC
* האגיס, באתר אנציקלופדיה בריטניקה (באנגלית)
דגל דרנתה
**דגל דרנתה** (בהולנדית: **Vlag van Drenthe**) הוא דגל מחוז דרנתה שבהולנד.

תיאור הדגל
----------

הדגל מחולק לשלושה פסיים אופקיים, העליון והתחתון לבנים. האמצעי מורכב משני פסים אופקיים אדומים, שבמרכזם פס אופקי לבן. במרכזו של הפס המרכזי טירה שחורה, ושישה כוכבים אדומים בעלי חמישה קצוות (שלושה מכל צד של הטירה).

הצבעים של הדגל (אדום ולבן) הם הצבעים המסורתיים של סקסוניה (אחת מ-16 המדינות המרכיבות את גרמניה); וכן אלה הצבעים של הארכיבישוף של אוטרכט אשר שלט בעבר על דרנתה. ששת הכוכבים מייצגים את ששת האזורים (dingspil) של המחוז והטירה התייחסות לעיירה העתיקה קובורדן (Coevorden), בירת המחוז בעבר.

היסטוריה
--------

הדגל אומץ רשמית ב-19 בפברואר 1947.

קישורים חיצוניים
----------------

* דרנתה, באתר דגלי העולם (באנגלית)

הערות שוליים
------------

1. 1 2 3 4 5 6  תיאור הדגל וההיסטוריה של הדגל

| דגלי ממלכת ארצות השפלה |
| --- |
| בית המלוכה ההולנדי | דגלי בית המלוכה ההולנדי |  |
| מדינות הממלכה | הולנד • ארובה • סנט מארטן • קוראסאו |
| מחוזות הולנד | אוברייסל • אוטרכט • דרום הולנד • דרנתה • זיילנד • חלדרלנד • חרונינגן • לימבורג • פלבולנד • פריסלנד • צפון בראבנט • צפון הולנד |
| הולנד הקריבית (טריטוריות מעבר לים) | בונייר • סאבא • סנט אוסטתיוס |
| ערים בהולנד | אמסטרדם • וירט • מאסטריכט • סכוונינגן • רוטרדם |
| דגלים היסטוריים | איי הודו המזרחיים ההולנדיים • האנטילים ההולנדיים • גינאה החדשה ההולנדית • חברת הודו המזרחית ההולנדית • סורינם ההולנדית |
**צ'ארלס דייוויד מישל** (באנגלית: **Charles David Michel**; נולד ב-7 באפריל 1963) הוא אדמירל אמריקאי בדימוס שכיהן כסגן מפקד משמר החופים של ארצות הברית.

ביוגרפיה
--------

מישל נולד בלוטון שבאוקלהומה וגדל בברנדון שבפלורידה. ב-1985 סיים תואר ראשון בהנדסה ימית מאקדמיית משמר החופים.

שירת כקצין תצפית בספינת הסיור "Decisive", פיקד על הספינה "Cape Corrente" ושימש קצין פרויקטים בפלגת הסיור הראשונה של משמר החופים. לאחר שסיים תואר JD במשפטים מאוניברסיטת מיאמי שירת כיועץ המשפטי של מחוז משמר החופים השמיני. בשנים 1996–1998 שימש סגן מפקד אוניית הסיור "DAUNTLESS". לאחר מכן שירת במשך שש שנים במחלקה המשפטית של מטה משמר החופים. ביוני 2004 מונה למפקד אוניית הסיור "RESOLUTE", ביולי 2006 חזר למטה משמר החופים ושימש ראש המשרד למשפט ימי ומשפט בינלאומי. 

באוגוסט 2009 מונה לעוזרו הצבאי של מזכיר המחלקה לביטחון המולדת וקודם לדרגת אדמירל משנה (תחתון). 

ביוני 2011 מונה לראש הכוח המשותף של הסוכנויות הפדרליות השונות בפיקוד דרום של ארצות הברית. ביולי 2013 מונה לסגן מפקד כוחות משמר החופים בגזרת האוקיינוס האטלנטי. במאי 2014 מונה לראש אגף מבצעים במטה משמר החופים. 

באוגוסט 2015 מונה לסגן מפקד משמר החופים. במאי 2016 קודם לדרגת גנרל והיה בכך הראשון בתפקידו בדרגה זו. הוא כיהן בתפקיד עד מאי 2018 ופרש מהשירות.

קישורים חיצוניים
----------------

ויקישיתוף מדיה וקבצים בנושא **צ'ארלס מישל** בוויקישיתוף
* קורות חיים באתר הסנאט של ארצות הברית
* ביוגרפיה באתר משמר החופים של ארצות הברית
**יאניס קונסטנטליאס** (ביוונית: **Γιάννης Κωνσταντέλιας**; נולד ב-5 במרץ 2003 בוולוס שביוון) הוא כדורגלן יווני המשחק בעמדת הקשר ההתקפי בקבוצת פאוק סלוניקי מליגת העל היוונית.

קריירת מועדונים
---------------

קונסטנטליאס גדל במחלקת הנוער של פאוק סלוניקי. ב-17 בינואר 2021 ערך את הופעת הבכורה שלו בקבוצה הבוגרת של המועדון, בניצחון 3-0 על OFI כרתים במסגרת המחזור ה-17 בליגת העל היוונית לעונת 2020/2021.

ב-20 בינואר 2022 הושאל קונסטנטליאס למשך חצי עונה לאויפן מליגת העל הבלגית. ב-22 בינואר ערך את הופעת הבכורה שלו במועדון, בתיקו 1-1 נגד קורטרייק במסגרת המחזור ה-23 בליגה. בסך הכל ערך שבע הופעות ליגה במהלך תקופת ההשאלה.

תארים
-----

פאוק סלוניקי
* הגביע היווני (1): 2020/2021

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  ΠΑΟΚ: Η Εουπεν ανακοίνωσε το δανεισμό του Κωνσταντέλια באתר Gazzetta, ‏ 20 בינואר 2022 (ביוונית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"יאניס קונסטנטליאס"**.
גארן, 2017
**אנטוניה ("טוני") גארן** (בגרמנית: **Toni Garrn**; נולדה ב-7 ביולי 1992) היא דוגמנית, שחקנית ופעילת זכויות אדם גרמנייה. ב-2008 התרחשה הפריצה הגדולה שלה בתחום האופנה, לאחר חתימה על חוזה בלעדי עם קלווין קליין.

ביוגרפיה
--------

טוני גארן נולדה לאנטוניה גארן בהמבורג, גרמניה. יש לה אח גדול, ניקולאס, גם הוא דוגמן.

כאשר גארן הייתה בת שנתיים, היא עברה עם משפחתה ללונדון, ומאוחר יותר לאתונה כאשר היא הייתה בת שש. בגיל 10, חזרה להמבורג עם משפחתה.

כאשר גארן הייתה בת 13 החלה את קריירת הדוגמנות כשחתמה על חוזה עבודה בסוכנות דוגמנות ניו יורקית.

בסתיו 2011, גארן החלה לדגמן עבור רשת "ויקטוריה'ס סיקרט", ראשית בהופעה בקטלוגים שלהם מדגמנת את קו הבגדים. מיד לאחר מכן היא הייתה ב-2011 תצוגת האופנה של ויקטוריה סיקרט, וצולמה עבור PINK-line עם דוגמנית בשם שנינה שאיק. תצוגת האופנה הראשונה שלה של ויקטוריה סיקרט הייתה למעשה ב-2010, אבל בסופו של דבר היא לא נבחרה בשנה זו לתוכנית.

באפריל 2012, דווח לגארן באופן שגוי על ידי התקשורת שנבחרה להיות רשמי ויקטוריה סיקרט אנג'ל. מיד לאחר מכן דווח כי גארן רק נבחרה לככב בקמפיין של ויקטוריה סיקרט הקמפיין למען "חלום אנג'ל" לצד ארין הית'רטון ולינדסי אלינגסון, ובפרסומת "מלאכים באהבה" בכיכובה של אליס טיילור.

כיום, גארן מתגוררת ברובע הפיננסי במנהטן, ניו יורק.

### משחק

במהלך שנת 2019 הצטלמה לסרט הקולנוע האמריקאי "*Warning*" לצד כוכבים גדולים כמו אלכס פטיפר ותומאס ג'יין. הסרט שוחרר לאקרנים באוקטובר 2021. 

בשנת 2021 שיחקה בסרט האמריקאי "משבר" את דמותה של שרה.

בתקשורת
-------

גארן התפרסמה בזכות פועלה כדוגמנית ובשל מערכת יחסים מתוקשרת שניהלה עם לאונרדו דיקפריו במשך כשנה וחצי, עד לאוקטובר 2014, גארן כיכבה פעמים רבות על שערי עיתונים.

חיים אישיים
-----------

ב-24 בדצמבר 2019 התארסה לשחקן הבריטי אלכס פטיפר, לאחר עשרה חודשי זוגיות. ב-2020 הם התחתנו בהמבורג, גרמניה. ב-2021 נולדה בתם הבכורה.

קישורים חיצוניים
----------------

ויקישיתוף מדיה וקבצים בנושא **טוני גארן** בוויקישיתוף
* 

* אתר האינטרנט הרשמי של טוני גארן
* טוני גארן, ברשת החברתית פייסבוק

* טוני גארן, ברשת החברתית אקס (טוויטר)

* טוני גארן, ברשת החברתית אינסטגרם

* טוני גארן, במסד הנתונים הקולנועיים IMDb (באנגלית)
* כתבה אודות גארן באתר וואלה!
* סקירת הדוגמנית באתר Xnet
* כתבה בעקבות יחסיה עם דיקפריו, באתר ynet

הערות שוליים
------------

1. 1 2  "Toni Garrn". Germany: Vogue.de. נבדק ב-11 בדצמבר 2014. `{{cite web}}`:  (עזרה)
2. 1 2  Kaiser, Alfons. "The German Fräulein: Toni Garrn" (בגרמנית). נבדק ב-19 באפריל 2012. `{{cite web}}`:  (עזרה)
3. 1 2  "Toni Garrn". nymag.com. נבדק ב-2011-04-11.
4. ↑  Prüfer, Tillmann (21 בינואר 2010). "Fräulein Wunder". *Die Zeit* (בגרמנית). נבדק ב-16 במאי 2010. `{{cite web}}`:  (עזרה)
5. ↑  Toni Garrn Is The New Victoria's Secret Angel. "huffingtonpost.com".
6. ↑  Meet the new Angel!
7. ↑  Supermodel Erin Heatherton *vsallaccess.com*.
8. ↑  "שוב רווק: ליאונרדו דיקפריו זרק את החברה - וואלה! סלבס". *וואלה! סלבס*. נבדק ב-2016-12-20.

|  |  |
| --- | --- |
| בקרת זהויות עריכת הנתון בוויקינתונים | 
* GND: 1140543873
* VIAF: 3279150688330212660009
* WorldCat: viaf-3279150688330212660009

 |
**נמל התעופה הבינלאומי אוסלו גרדרמואן** (בנורווגית: **Oslo lufthavn Gardermoen**) הוא נמל התעופה הגדול בנורווגיה, והשני בגודלו במדינות סקנדינביה.

נמל התעופה משמש גם כבסיסן של החברות סקנדינביאן איירליינס, נורוויג'ן אייר שאטל, ו-Wideroe.

בשנת 2014 עברו דרך נמל התעופה יותר מ-24 מיליון, הנמל נמצא במקום ה-21 ברשימת שדות התעופה העמוסים באירופה, ומועסקים בו כ-13,000 איש.

היסטוריה
--------

במלחמת העולם השנייה, בנו הלופטוואפה במקום שדה תעופה, מוסך, ושני מסלולים.

לאחר המלחמה חיל האוויר הנורווגי הפך את השדה לבסיסו הראשי, והוצבו בו שלוש טייסות קרב.

בשנות החמישים שימש השדה בעיקר כתחלופה לנמל התעופה אוסלו Fornebu, וכשדה תעופה מקומי לתעופה כללית. 

בתחילת שנות השישים השתמשה SAS בנמל לטיסות שבוצעו במטוסי קרוול, מכיוון שמסלול הנחיתה בנמל התעופה אוסלו Fornebu היה קצר מידי למטוסי סילון.

בשנת 1972 בשל מגבלות בקיבולת נמל התעופה Fornebu, הורו הרשויות להעביר את טיסות השכר לנמל התעופה גרדרמואן.  

עם זאת, החברות SAS ו-Braathens הורשו להמשיך להפעיל את טיסות השכר שלהם בנמל התעופה Fornebu, כדי שלא יצטרכו לפעול משני בסיסים.
ההאנגר לשעבר שופץ והפך למבנה הטרמינל.

בשנת 1974 עברו בנמל 269,000 נוסעים.

בשנת 1983 גם החברות SAS ו-Braathens העבירו את טיסות השכר שלהם לנמל. מספר הנוסעים בשנה זו גדל ל-750.000. 

בשנת 1985 התנועה בנמל התעופה אוסלו Fornebu גדלה כל כך והפרלמנט הנורווגי התבקש למצוא נמל חלופי, ובשנת 1988 הוחלט להעביר את כל הטיסות הבינלאומיות לנמל גרדרמואן, משנות התשעים הורחב הנמל בצורה משמעותית.

תחבורה אל הנמל וממנו
--------------------

נמל התעופה נמצא במרחק של 50 קילומטר ממרכז העיר אוסלו. כביש האגרה Oppland, כביש E6 של הכביש האירופי, וכביש 35, מחברים את נמל התעופה לאוסלו. מספר קווי רכבת עוצרים בנמל. שירותי מוניות ואוטובוסים נפוצים גם הם בשדה התעופה.

חברות תעופה ויעדים
------------------

בנמל פועלות שש חברות תעופה נורווגיות ו-30 חברות תעופה זרות הטסות לאירופה, צפון אמריקה, אפריקה, ואסיה.

טיסות לישראל וממנה
------------------

חברת התעופה נורוויג'ן אייר שאטל מפעילה 2 טיסות שבועיות בין הנמל לתל אביב.

קישורים חיצוניים
----------------

* | מיזמי קרן ויקימדיה |
| --- |
| ויקימסע מדריך למטייל בוויקימסע: **נמל התעופה הבינלאומי אוסלו גרדרמואן** |
| ויקישיתוף תמונות ומדיה בוויקישיתוף: **נמל התעופה הבין-לאומי אוסלו גרדרמואן** |
* 

* אתר האינטרנט הרשמי של נמל התעופה הבין-לאומי אוסלו גרדרמואן
* אתר הנמל
* תמונות מנמל התעופה באתר Airliners.net

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n99055399
* VIAF: 130371364
* WorldCat: lccn-n99055399

 |
שלט מערת המייש, זכרון יעקב
**מערת המייש** היא מערה קרסטית הנמצאת בזכרון יעקב, במדרון המזרחי בין השכונות וילות בחורש וגבעת עדן ומשקיפה לכיוון ואדי מילק. עץ מייש (*Celtis australis)* עתיק אשר גדל בתוכה, מגיח מפתח הנמצא סמוך לקצה המערה.

המערה
-----

מערת המייש היא מערה קרסטית טיפוסית הקרויה על שם עץ המייש הגדול והעתיק הצומח בתוכה ומגיח מפתחה. היא משתרעת ממזרח למערב לאורך כארבעים מטרים. ניתן להלך בה לקולות עטלפים השוכנים בה, והיא מסתיימת במקום בו עץ המייש פורץ החוצה. פתח המערה צופה אל הכרמל בכיוון שפיה.

במערה יש מעין "ארובה" עמוקה, שדרכה החלה יצירתה. הארובה היא כעין חור עמוק באדמה עם דפנות לחות וחלקלקות והיא מובילה לאולם תת-קרקעי רחב בעל גובה ניכר. המערה מורכבת משני אולמות המופרדים במעין מחיצה שנוצרה על ידי סלע הטבעי היורד מהתקרה: האולם הראשון נמוך למדי אך ניתן לעמוד בו זקוף ומעבר למחיצה יש אולם נמוך נוסף הקרוב למה שהיה בעבר פתח יציאת המים. מאותו גוש סלע התולה מהתקרה ומבדיל בין שני האולמות, מטפטפים היום מעט מים (הטפטוף פוסק בחודשי הקיץ). המערה לחה באופן תמידי ומוגנת מקרני שמש ישירות, עם זרימה קבועה של אוויר קריר כאשר הארובה יונקת אויר מהמערה כלפי חוץ. בשל תנאים מיוחדים אלו, עץ המייש גדל בתוך ה"ארובה" לתפארת, ונופו נראה למרחקים.

היסטוריה
--------

השביל המוביל למערת המייש
שנים רבות המערה כונתה בשם "המערה הנוטפת" שכן מיד בכניסה אליה נשמע טפטוף המים וניתן היה גם לראות בליטות עדינות מהן טפטפו המים (נטיפים- סטלקטיטים). קיימת סברה ש"גובי מיסים" או שודדים התמקמו בה בשל המיקום האסטרטגי המשקיף לנחל דליה (ואדי מילק) וכן ניתן היה להגיע ממנה ברכיבה אל הדרכים בוואדי. בגלל התנאים המיוחדים של המערה, נראה ששימשה כמקום מגורים ומסתור לאנשים שונים בתקופות שונות. בתקופת מלחמת העולם הראשונה וימי מחתרת ניל"י, כאשר מאות חיילים טורקים סגרו על המושבה זיכרון יעקב בחיפושם אחרי אנשי ניל"י, הצליח איש ניל"י ראובן שוורץ למצוא בה מסתור.

סביבת המערה
-----------

אל המערה מוביל שביל רגלי אשר נסלל על ידי תלמידי "בית ספר החורש" הסמוך, כחלק מפרויקט אימוץ של המערה. הצמחייה לאורך המסלול היא חורש ים תיכוני אופייני של עצי אלון ואלה ארץ ישראלית וכן מטפסים כיערה וקיסוסית קוצנית. נקודת המוצא של המסלול היא ביציאה ממגרש החניה שליד בית ספר החורש, בשביל משולט היורד לכיוון צפון מזרח. כדי להגיע לפתח המערה יש להמשיך עם השביל מהנקודה בה בולט העץ ועד לפתח המערה. ההליכה בתוך המערה נוחה, ואין צורך בזחילה. יש שלט ברור המוביל למסלול.

גלריה
-----

* צמרת עץ המייש היוצא מהמערהצמרת עץ המייש היוצא מהמערה
* נוף ואדי מילקנוף ואדי מילק
* פינת ישיבה, מערת המיישפינת ישיבה, מערת המייש
* עץ המייש היוצא מהמערהעץ המייש היוצא מהמערה

הערות שוליים
------------

1. 1 2  מערות בישראל - מערת המייש, באתר מועדון המערות הישראלי
2. ↑  "קדושים, מבורכים ויעילים בגירוש שדים: מסע בעקבות עצי המיש". *הארץ*. נבדק ב-2023-06-16.
3. 1 2  מועצה מקומית זכרון יעקב - [No name], באתר www.zy1882.co.il
4. ↑  יוחאי כורם, הדרך אל מערת המייש – נקודה שווה לקפה בשטח, באתר למטייל, ‏13.01.2021
**ארתור מנדונסה קברל** (בפורטוגזית: **Arthur Mendonça Cabral**; נולד ב-25 באפריל 1998 בקמפינה גרנדה שבברזיל) הוא כדורגלן ברזילאי המשחק בעמדת החלוץ בקבוצת בנפיקה מליגת העל הפורטוגלית.

קריירת מועדונים
---------------

### סיארה

קברל הצטרף אל מחלקות הנוער של סיארה בשנת 2014. ב-22 ביולי 2015 הוא ערך את הופעת הבכורה שלו במועדון, בניצחון 1–2 על טופי במסגרת הגביע הברזילאי לעונת 2015. במשחק זה הבקיע גם את שער הבכורה שלו במועדון.

באוקטובר 2015 הושאל קברל למחלקת הנוער של פלמיירס. לאחר תקופת ההשאלה חזר קברל לסיארה, ושיחק בקבוצת המועדון עד גיל 20, עד שלקראת עונת 2017 קודם לסגל הבוגר של המועדון באופן רשמי.

במהלך עונת 2017 בליגה הברזילאית השנייה ערך קברל 16 הופעות ליגה, בהן הבקיע ארבעה שערים, וסייע לקבוצתו להעפיל לליגת העל הברזילאית.

בסך הכל ערך קברל 48 הופעות ליגה במועדון, בהן הבקיע 11 שערים.

### פלמיירס

ב-30 בנובמבר 2018 חתם קברל בפלמיירס מליגת העל הברזילאית. הוא ערך חמש הופעות ליגה במדי המועדון, והבקיע שער אחד.

### ההשאלה לפ.צ. בזל והמעבר הקבוע

ב-30 בספטמבר 2019 הושאל קברל לפ.צ. בזל מליגת העל השווייצרית למשך עונה אחת. במשך תקופת ההשאלה הוא ערך 26 הופעות ליגה, בהן הבקיע 14 שערים.

ב-29 ביוני 2020 הודיעה פ.צ. בזל על החתמתו של קברל באופן קבוע. בעונת 2020/2021 הוא ערך 33 הופעות ליגה והבקיע 18 שערים, וסיים כסגן מלך השערים של הליגה, עם אותה כמות שערים, אך כמות נמוכה יותר של בישולים.

### פיורנטינה

ב-29 בינואר 2022 חתם קברל בפיורנטינה. ב-26 בפברואר כבש שער בכורה בהפסד 1–2 לססואולו.

קישורים חיצוניים
----------------

* ארתור קברל, ברשת החברתית אקס (טוויטר)
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  Ceará vence o Tupi-MG fora e avança às oitavas de final da Copa do Brasil באתר ESPN, ‏ 22 ביולי 2015 (בפורטוגזית)
2. ↑  Revelação da base do Ceará é emprestado ao Palmeiras com cláusula de compra באתר Diário do Nordeste, ‏ 27 באוקטובר 2015 (בפורטוגזית)
3. ↑  Palmeiras enfrenta Arthur Cabral, do Ceará, atacante que já contratou por R$ 5 milhões como reforço para 2019 באתר ESPN, ‏ 19 באוקטובר 2018 (בפורטוגזית)
4. ↑  Der FCB verpflichtet Arthur Cabral באתר הרשמי של פ.צ. בזל, 29 ביוני 2020 (בגרמנית)
**ססטו סנטו** (Sesto Sento) הוא הרכב טראנס ישראלי מעפולה שחברים בו מתן קדוש, אבירם סחראי ואיתי ספקטור. ב-2011 ספקטור חזר בתשובה ופרש מהלהקה. בעקבות זאת קדוש וסחראי הקימו את ההרכב Vini Vici.

היווצרות הלהקה
--------------

חברי הלהקה החלו להתעניין בטראנס בגיל צעיר, ובשלב מסוים השלושה התאספו יחדיו ושחררו את הטראק הראשון שלהם "Soap Bubbles". בעקבות שחרור הטראק החליטו השלושה ליצור מוזיקה באופן מקצועי והתאגדו להרכב טראנס אחד - Sesto Sento. בנוסף, הם יצרו מוזיקה שנוטה יותר לסגנון טכנו, תחת השם Ferbi Boys.

דיסקוגרפיה
----------

תחת השם Sesto Sento הם שחררו שני דיסקים, "BPM" ו"BPM2" ומיני-אלבום (EP) הנושא את שמם. באוקטובר 2002 הם שחררו את האלבום "The Inner Light" תחת הלייבל Com.pact. חודש לאחר מכן, בנובמבר, הם שחררו EP תחת השם Ferbi Boys, תחת הלייבל Hadshot Hahizar. בנובמבר 2003 הם שחררו את אלבומם השני "The Bright Side" תחת השם Sesto Sento. את האלבומים וה-EP השונים הם שחררו בזמן מסעי הופעות עמוסים במיוחד בישראל ובעולם כולו.

בנוסף לדיסקים ול-EP הראשונים שנשאו את שמותיהם המסחריים של השלושה, הם הוציאו עשרות תקליטורי EP שברובם נמצאים טרקים שהם גרסאות שונות לטרקים קיימים, מיקסים רבים ומוזיקה אלקטרונית מסוגים שונים.

בנוסף, ישנו פרויקט צד של מתן קדוש הנקרא Gataka. והוא יצר מספר טרקים עם אבירם סחראי ואיתי ספקטור תחת השם Sesto Sento & Gataka.

* 2002 - The Inner Light\*
* 2003 - The Bright Side\*
* 2005 - Remixer\*
* 2006 - Come Together\*
* 2008 - Key To The Universe\*
* 2012 - P.L.U.R

קישורים חיצוניים
----------------

* ססטו סנטו, ברשת החברתית פייסבוק
* ססטו סנטו, ברשת החברתית אקס (טוויטר)
* ססטו סנטו, באתר סאונדקלאוד (באנגלית)
* ססטו סנטו, באתר MusicBrainz (באנגלית)
* ססטו סנטו, באתר Discogs (באנגלית)
* ססטו סנטו, באתר Songkick (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0001 1555 2826
* MusicBrainz: e3bd2490-1380-4633-a32b-e7d9f249610a
* VIAF: 168830592
* WorldCat: viaf-168830592

 |
**נמל התעופה הבין-לאומי של מקסיקו סיטי** (בספרדית: **Aeropuerto Internacional de la Ciudad de México**) הוא נמל התעופה הבינלאומי הראשי של מקסיקו, שנמצא בעיר הבירה, מקסיקו סיטי. הוא נמל התעופה הציבורי הראשון של מקסיקו. 

לאורך שנים נקרא נמל התעופה בשם זה, אך בשנת 2006 הוחלט לקרוא לו בשם "נמל התעופה הבינלאומי בניטו חוארס", על שם נשיא מקסיקו לשעבר בניטו חוארס; עם זאת, מפעיל נמל התעופה לא שינה את שמו[דרושה הבהרה].

מנמל התעופה יוצאות טיסות ליותר מ-100 יעדים מסביב לעולם. בשנת 2008 עברו בנמל התעופה 26,210,217 נוסעים. בתנאים רגילים ולאחר סיום עבודות ההרחבה בנמל, יכול נמל התעופה לקבל עד 32 מיליון נוסעים בשנה. נמל התעופה הוא בסיס התפעול המרכזי של חברות התעופה הגדולות במקסיקו, בהן מקסיקנה ואארומקסיקו.

היסטוריה
--------

ב-20 ביולי 1921 נערכה הנחיתה הראשונה בנמל. ב-1 במרץ 1929 החל הנמל להפעיל טיסות סדירות, אך רק ב-15 במאי 1931 הוא נפתח באופן רשמי. הטיסה הבינלאומית הראשונה הייתה לנמל התעופה הבינלאומי של לוס אנג'לס, על ידי חברת התעופה מקסיקנה.

בעשורים האחרונים, נמל התעופה התקשה לעמוד בעומס הנוסעים, עד שב-15 בנובמבר 2007 נפתח הטרמינל 2 (T2), שמגדיל את יכולתו ב-50 אחוז. הטרמינל הישן מחובר לחדש באמצעות רכבת קלה הקרויה 'אארוטרן', שיוצאת כל 12 דקות.

בשנת 2009 היה נמל התעופה העמוס ביותר של אמריקה הלטינית.

קישורים חיצוניים
----------------

* | מיזמי קרן ויקימדיה |
| --- |
| ויקימסע מדריך למטייל בוויקימסע: **נמל התעופה הבינלאומי של מקסיקו סיטי** |
| ויקישיתוף תמונות ומדיה בוויקישיתוף: **נמל התעופה הבין-לאומי של מקסיקו סיטי** |
* 

* אתר האינטרנט הרשמי של נמל התעופה הבין-לאומי של מקסיקו סיטי

מפת נמל התעופה
הרב **אבא אלבאז** (20 בספטמבר 1850, י"ד בתשרי ה'תרי"א – 22 בספטמבר 1938, כ"ו באלול ה'תרצ"ח) היה דיין, מורה צדק, אב בית דין ורבה הראשי של העיר צפרו שבמרוקו, ומחבר ספרים.

ביוגרפיה
--------

נולד בצפרו שבמרוקו למסעודה ולרב עמרם אלבאז, מחבר הספר "חיי עמרם", שכיהן כאב בית הדין וכרבה של העיר. סבו היה הרב יהודה אלבז, מחבר הספר "שבות יהודה", שכיהן כאב בית הדין וכרבה של צפרו אשר היה חתנו של הרב שאול ישועה אביטבול, רבה של העיר.

בגיל שש התייתם מאביו, ומאז גדל אצל דודו, הרב יקותיאל אלבאז. בחודש אדר של שנת 1864 (ה'תרכ"ד) נישא למסעודה בת דודו שאצלו גדל.

בצעירותו למד בישיבתו של הרב רחמים יוסף אג'ייני, ומשם המשיך לישיבתו של בן דודו, הרב רפאל משה אלבאז למשך 15 שנים. בהמשך למד עם חבורת רבנים, בהם הרב שלום אזולאי, הרב ישועה משה חיים עובדיה והרב רפאל ממאן.

לאחר שהוסמך להוראה ולדיינות על ידי הרב רפאל משה אלבאז בחודש אדר ה'תרנ"ד, החל לשמש כדיין בעיר.

בקיץ של שנת 1919 (ה'תרע"ט) מונה על ידי הממשל המקומי לשמש כממלא מקומו של הרב שלום אזולאי כדיין, ולאחר פטירת האחרון בשנת 1922 (ה'תרפ"ב), מונה לשמש כרבה של העיר כמחליפו.

השיב לתשובות שנשלחו אליו מרחבי מרוקו, ארץ ישראל, רוסיה וארצות הברית, והתכתב עם רבנים שונים, בהם הרב שמואל אפרים טיקטין, שחפץ לברר אודות שורשי מנהגים ספרדיים, והראשון לציון הרב חיים משה אלישר.

הלך לעולמו ב-22 בספטמבר 1938 (כ"ו באלול ה'תרצ"ח).

ילדיו היו חנה עזיזה, ורבי יקותיאל מיכאל אלבאז, שנישא לבתו של הרב ישועה שמעון חיים עובדיה, ובנם הוא הרב מאיר אלבז, ראש ישיבת "שבות יהודה". נינו מצד בתו היה הרב יעקב סודרי.

בחייו כתב מספר הסכמות לחיבורים שונים.

חיבוריו
-------

* **זובחי הזבח** - על דיני שחיטה וטריפות
* **דין אבא** - שו"ת בהלכה
* **מילי דאבא** - ליקוטים על התורה ומכתבים, יצא לאור לאחר פטירתו בידי נכדו, הרב מאיר אלבאז, ירושלים תש"ם
* **נימוקים על השולחן ערוך**
* **בית האוסף** - ליקוטים מדעיים מספרים שונים

לקריאה נוספת
------------

* שמעון ואנונו, **ארזי הלבנון - אנציקלופדיה לגאוני וחכמי יהדות ספרד והמזרח**, תשס"ו, חלק א', עמ' 3
* אביאל חיים חורי, "אמר רבי אבא", מגזין תור הזהב של עיתון **הדרך**, י"ט באלול תשע"ח.

קישורים חיצוניים
----------------

* סבא דמשפטים רבי אבא אלבז זצוק"ל, באתר קהילת צפרו
* רבי אבא אלבאז, בתוך אנציקלופדיית ארזי הלבנון, מאת שמעון וענונו, באתר מורשת מרוקו

הערות שוליים
------------

1. 1 2 3  אביאל חיים חורי, אמר רבי אבא, מגזין תור הזהב של עיתון הדרך, י"ט באלול תשע"ח

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008681686405171

 |
**קאליפסו** (CALIPSO) הוא לוויין סביבתי אמריקאי-צרפתי, ששוגר על גבי הטיל דלתא 2 ב-26 באפריל 2006 מבסיס חיל האוויר האמריקני ונדנברג שבקליפורניה. שמו הוא ראשי תיבות של "Cloud-Aerosol Lidar and Infrared Pathfinder Satellite Observations." 

הלוויין מנטר באמצעות לייזר את העננים במשך 24 שעות ביום. קליפסו טס בתצורה המכונה "A Train" ביחד עם הלוויינים קלאודסאט ששוגר ביחד עמו וכן עם הלוויינים אקווה, אאורה, והלוויין הצרפתי פאראסול.

מכשירים
-------

* CALIOP מתקן Lidar - LIght Detection And Ranging המספק תמונה אנכית ברזולוציה גבוהה של האירוסולים והעננים.
* מצלמת שדה רחב - גרסה משופרת של מצלמה מסחרית המשמשת למעקב אחר כוכבים. הותקנה גם בלוויין אקווה
* רדיומטר באינפרה אדום (IIR) - משמש לאיתור גודל החלקיקים והתכונות האחרות של ענני הצירוס.

מכשיר ה-CALIOP מתואם לאמצע תמונת ה-IRR כדי לבצע אופטימיזציה של התצפית.

חקר האירוסולים
--------------

האירוסולים הם חלקיקים המרחפים באוויר בעלי צורות מורכבות ומכילים מגוון של מרכיבים כימיים שיכולים להיות מוצקים או נוזליים ואפילו חלקיקי חומרים מוצקים בתוך טיפות נוזלים. אורך החיים שלם משתנה - כאשר כמה תרכובות אירוסולים חיים רק כמה ימים לפני שהם מתפרקים בעוד שאחרים שוהים באוויר במשך חודשים. מדידת אירוסולים קשה מאוד ולכן יש צורך במגוון רחב של מכשירים.

העננים תלויים למעשה באירוסולים כדי להיווצר. האירוסולים מספקים לעננים את הגרעינים שסביבם מתגבשות טיפות המים. עננים הנוצרים באזור שבו האוויר נקי מורכבים מטיפות הנותות להיות גדולות יותר משום שהן נוצרות ממספר קטן יותר של גלעינים, ועננים אלה צפויים ליצור יותר גשם. עננים שנוצרים באזורים מלוכלכים יוצרים הרבה יותר טיפות גשם אך הטיפות קטנות יותר. עננים אלה גם נראים בהירים יותר.
באמצעות איסוף בנפרד של הנתונים הללו יסייע קליפסו למדענים להבין את ההשפעות הישירות והעקיפות של האירוסולים על האקלים.

שיגור הלוויינים קלאודסאט וקליפסו על גבי טיל דלתא 2 ב-26 באפריל 2006
המכשור של קליפסו

קישורים חיצוניים
----------------

ויקישיתוף מדיה וקבצים בנושא **קליפסו** בוויקישיתוף
* לדף הלוויין באתר נאס"א
* לידיעה על השיגור, באתר "הידען"
**משחק לולאות** (באנגלית: String Figures) הוא יצירת צורות על ידי הפעלה מעל, או מסביב עצמה של לולאה מחוט חזק או חבל דק, בין אצבעות שתי הידיים של אדם אחד או ידיהם של כמה אנשים. אפשר גם להשתמש בפה, אמת היד או רגליים. בתרבויות שונות אנשים בכל הגילים עוסקים בכך ויש מקומות שבהם סבורים שזהו רק משחק ילדים. אורך החבל צריך להיות 198 ס"מ [6.5 רגל].

לחלק מהצורות מובן או הקשר בהתאם לתרבות או למקום הגאוגרפי בה נוצרו.

"הטבעת הקסומה"
ניתן ליצור מגוון גדול של צורות באמצעות החבל. חלק מהמשחקים מיועדים לשחקן בודד, ואחרים לשני שחקנים ומעלה המעבירים ביניהם את הלולאות ומשכללים את הצורות המתקבלות. הגרסה הנפוצה ביותר בישראל היא סבתא סורגת, (באנגלית: "Cup and Saucer" וגם "Cat's cradle"). גם במשחקי יו-יו, נעשה לפעמים שימוש במשחקי לולאות.

משחקי הלולאות השונים נפוצים בכל העולם ומשוחקים כבר מאות שנים. זוג אנתרופולוגים במשך שנות השמונים של המאה ה-19 עד המאה ה-20, ד"ר ריברס וד"ר האדון, חקרו ברחבי העולם את תרבות הפנאי של תרבויות שונות בעולם. צורות רבות נאספו ותועדו מאיים שונים באוקיינוס השקט, האינואיטים שבקוטב ושבטים של אינדיאנים.

"רכבת הרים"

ראו גם
------

* תורת הקשרים

לקריאה נוספת
------------

* **לולאות משחק הלהטוטים היצירתי מיפן**, וכטנברג, 1996.

קישורים חיצוניים
----------------

ויקישיתוף מדיה וקבצים בנושא **משחק לולאות** בוויקישיתוף
* 

* אתר האינטרנט הרשמי של משחק לולאות
* וידאו של משחקי לולאות
* וידאו של משחקי לולאות
* האגודה הרשמית למשחקי לולאות בעברית
* משחק לולאות, באתר MathWorld (באנגלית)

הערות שוליים
------------

1. ↑  W. W. Rouse Ball, A Lecture on String Figures, **Fun With String Figures**, 1971, New York: Dover, 1920, עמ' 1, מסת"ב 0-486-22809-6. (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4153513-3
* NDL: 00576424

 |
**שיתוף הפעולה הביטחוני של מרכז אירופה** (באנגלית: **Central European Defense Cooperation – CEDC**) שהוקם בשנת 2010 בפראונקירכן שבאוסטריה, הוא הפורום הגדול ביותר במרכז אירופה, המשמש כפלטפורמה לענייני ביטחון והגנה לשבע מדינות מרכז אירופה (אוסטריה, קרואטיה, צ'כיה, הונגריה, סלובקיה וסלובניה ומדינה משקיפה אחת פולין). הוא מפגיש את משרדי ההגנה של שבע המדינות, ומאפשר להם לחזק את הביטחון האזורי בתוך האיחוד האירופי ונאט"ו במסגרת השותפות לשלום (Partnership for Peace - PfP), על ידי קידום אינטרסים אזוריים ספציפיים של המשתתפים, ובהתאם לסדר העדיפויות הלאומי, האחריות והאינטרסים של המדינות.

הפורום חופף בשטחו, במידה רבה, את שטחיה של האימפריה האוסטרו־הונגרית.

בשנת 2022, נשיאות ה-CEDC מוחזקת על ידי הרפובליקה של אוסטריה.

פעילות
------

ה-CEDC מתמקד בתיאום מדיניות האיחוד האירופי, התמודדות עם אתגרים ואיומים אזוריים משותפים, ייזום פרויקטים בקרב כוחות מזוינים ובניית יכולות. מתוך מודעות לכך שביטחון אזורי קשור באופן מהותי לביטחון של אזורים שכנים, נוצר גם שיתוף פעולה עם שותפים במערב הבלקן.

העבודה על היוזמות השונות מתואמת על ידי המדינה המשמשת כנשיאת הפורום. כל נשיאות נמשכת שנה קלנדרית אחת, והיא מורכבת מישיבות של שרי הגנה, מנהלי מדיניות הגנה וישיבות מבצעיות אחרות. בעבר התממשו פרויקטים צבאיים בתחומים שונים, לרבות כוחות מבצעים מיוחדים, טיפול במטעני חבלה מאולתרים, תמיכה רפואית, הכשרת טייסים והגנה מפני נשק להשמדה המונית (CBRN (אנ'); כימית, ביולוגית, רדיולוגית וגרעינית).

לאחר משבר ההגירה באירופה במהלך השנים 2015–2016, פרויקטים צבאיים נותרו תחום עניין עבור ה-CEDC, אך המיקוד שלו הורחב גם לשיתוף פעולה אזרחי-צבאי, לפיתוח וחיזוק סינרגיות ברמה אזורית, הבנה משותפת של אתגרי ההגירה והגברת שיתוף הפעולה הבין-אזורי.

פרויקט אזרחי-צבאי נוסף הוא פלטפורמת כישורי השפה, שמטרתו לקדם מדיניות שפה אזורית משותפת, לשיפור ולהעמקת שיתוף הפעולה הרב-צדדי באמצעות תכנון קונקרטי והצבת יעדים בתחום השפה. באמצעות תיאום מתאים בתחומים מרכזיים כגון חינוך לשוני, בדיקות שפה, עבודת מינוח ותרגום, נעשה שימוש מיטבי במשאבי השפה הן ברמה הדו-צדדית והן ברמה הרב-צדדית לעת טיפול במצבי חירום ואסון לאומיים, שמצריכים סיוע רב לאומי.

קישורים חיצוניים
----------------

* אתר הארגון

הערות שוליים
------------

1. 1 2 3 4 5 6  Central European Defense Cooperation, Central European Defense Cooperation

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 931151837980920520001
* WorldCat (עם VIAF): 931151837980920520001

 |
פירוש נוסף ערך זה עוסק ביהוד מדינתא (מטבע). אם התכוונתם למשמעות אחרת, ראו יהוד (פירושונים).
טיפוסי מטבעות שונים של יהוד מדינתא
מטבע של יהוד מדינתא מימין: דימוי של נשר או בז
טיפוס מטבע של יהוד מדינתא, צד שמאל: דימוי שושן צחור
מטבע של יהוד מדינתא, משמאל: דיוקן של יחזקיהו, שליט יהוד מדינתא, מימין: ינשוף עם כיתוב עברי עתיק "יחזקיהו הפחה"
**יהוד מדינתא** (במקור המקראי: **יהֻד מְדִינְתָּא**), הוא כינויה של קבוצת מטבעות כסף זעירים מטיפוסים שונים, במשקל 0.15 עד 0.75 גרם, שהוטבעו על ידי יהוד מדינתא, רשות הממשל העצמי היהודי בארץ ישראל בחבל יהודה בשלהי המאה ה-6 לפנה"ס, בזמן התקופה הפרסית בארץ ישראל.

הכיתוב על המטבעות
-----------------

על המטבעות מופיעה המילה  ("יהד") באלפבית עברי עתיק. בחלק מהמטבעות מופיעה אות ד של האלפבית הארמי לצד אותיות י', ה' של האלפבית העברי העתיק . מכאן מסיקים שהמטבעות הוטבעו בתקופה של מעבר בין תצורה אחת לשנייה. בחלק מהמטבעות אף מופיעה המילה יהד בכתיב מלא: "יהוד".

השם "יהד" מציינת את פחוות יהוד מדינתא. בתחילת התקופה ההלניסטית מופיעות כבר מטבעות עם הכיתוב "יהדה", המקבילה העברית של "יהד" הארמית. 

דימויי המטבע הם נשר או בז בצד ימין, ודימוי שושן צחור מצד שמאל. במטבע יהוד מדינתא אחר הוטבעו ינשוף ודיוקן של שליט. שני הפריטים, הזואולוגי והבוטני, נלקחו מהנוף הארצישראלי, אף שנודעו כסמלים (במיוחד דימוי הציפור) בתרבות אזור הסהר הפורה ואגן הים התיכון, כמו גם על גבי מטבעות, כמו הדרכמה היוונית. במטבע אחר נראה אל ישוב על גלגל מכונף, ודיוקן בצד השני.

במדינת ישראל
------------

בתרבות הישראלית של המאה ה-20, יוצג המטבע הקדום במטבע השקל שהנפיקה מדינת ישראל; השקל מצטט את הדימוי של שושן צחור, כפי שהוטבע במטבע יהוד מדינתא.

ראו גם
------

* מטבעות ארץ ישראל
* שקל

לקריאה נוספת
------------

* מרדכי נרקיס, **מטבעות ארץ ישראל**, ירושלים : הוצאת מוסד ביאליק, תרצ"ו-תרצ"ט-1938.
* אריה קינדלר, **מטבעות ארץ-ישראל : אוסף בנק ישראל**, ירושלים : הוצאת כתר, תשל"א-1971.
* לאו קדמן, אריה קינדלר, **המטבע בארץ-ישראל : ובעמים ימי קדם ועד ימינו**, תל אביב, הוצאת דביר ולדעת, 1963.
* יעקב משורר, **אוצר מטבעות היהודים**, ירושלים: הוצאת יד יצחק בן-צבי, תשנ"ח-1997.
* יעקב משורר, **הצד השלישי של המטבע**, (עורכת: חנה עמית), ירושלים: הוצאת יד יצחק בן-צבי, תשס"ו-2006.

קישורים חיצוניים
----------------

ויקישיתוף מדיה וקבצים בנושא **יהוד מדינתא** בוויקישיתוף
* מטבעות יהוד מדינתא, באתר צל
* מטבע יהוד מדינתא, באתר מט"ח
* אוריאל רפפורט, שלומית ירון, מכורש עד אלכסנדר: תולדות ישראל בשלטון פרס, עמ' 134, באתר גוגל ספרים

  

* שושן צחורשושן צחור
* שקל חדש אחד, בצד ימין ציטוט של השושן הצחור מהמטבע הקדוםשקל חדש אחד, בצד ימין ציטוט של השושן הצחור מהמטבע הקדום

הערות שוליים
------------

1. ↑  אוריאל רפפורט, שלומית ירון, מכורש עד אלכסנדר: תולדות ישראל בשלטון פרס, עמ' 134, באתר גוגל ספרים
**דולי דומינגוס מנגה** (בצרפתית: **Dolly Domingos Menga**; נולד ב-2 במאי 1993) הוא כדורגלן אנגולי-בלגי המשחק בעמדת החלוץ בנבחרת אנגולה.

קריירת מועדונים
---------------

מנגה גדל במחלקת הנוער של בסטנדרד לייז', וב-26 בדצמבר 2011 ערך את הופעת הבכורה שלו בקריירה, במשחק מול קורטרייק במסגרת ליגת העל הבלגית. הייתה זו הופעתו היחידה של מנגה במדי הקבוצה הבוגרת של המועדון, ובינואר 2012 הושאל לסנט-טרוידן על מנת לצבור דקות משחק. ב-18 בפברואר 2012 הבקיע את שער הבכורה שלו בקריירה, בתיקו 1-1 נגד ליירסה, ובסך הכל ערך 14 הופעות בליגה בהן כבש שני שערים, אך סנט-טרוידן ירדה לליגה השנייה בתום העונה ומנגה עזב את המועדון. בקיץ 2012 חתם בליירסה, וב-29 ביולי 2012 ערך את הופעת הבכורה שלו בהפסד 0–2 לגנט. בינואר 2013 הושאל לטורינו מהסרייה א' באיטליה, אך במדיה ערך הופעה אחת בלבד, כאשר נכנס כמחליף בדקה ה-91 בהפסד 3–4 לקליארי. בתום העונה חזר לליירסה בה כבש שני שערים ב-17 משחקי ליגה.

בקיץ 2014 הגיע מנגה לפורטוגל וחתם בבנפיקה ליסבון, אך לא שיחק במדיה וצורף לקבוצת המילואים. בינואר 2015 הצטרף לספורטינג בראגה אך גם שם שיחק תחילה בקבוצת המילואים. ב-17 במאי 2015 ערך את הופעתו היחידה בקבוצה הראשונה של בראגה, במשחק מול ספורטינג ליסבון. בקיץ 2015 הושאל לטונדלה, ובמדיה ערך 25 הופעות בליגת העל הפורטוגלית אך לא כבש.

בקיץ 2016 הגיע מנגה לישראל ונבחן תחילה בקבוצת מכבי פתח תקווה. לאחר מכן החל להתאמן בהפועל תל אביב ונבחן במדיה במשחק הדרבי מול מכבי תל אביב במסגרת גביע הטוטו. ב-7 בספטמבר הושאל מנגה להפועל תל אביב עד תום העונה. ב-12 בספטמבר ערך את הופעת הבכורה שלו בליגת העל, כשנכנס כמחליף במשחק מול מכבי פתח תקווה. בסך הכל ערך מנגה 17 הופעות במדי הפועל תל אביב בכל המסגרות, וב-1 בינואר 2017 שוחרר מהמועדון. ב-3 בינואר 2017 הושאל מנגה עד תום העונה לקבוצת מועדון ספורט אשדוד.

ב-2 בנובמבר 2017 חתם בבלקפול מהליגה השלישית באנגליה, במדיה ערך שמונה הופעות ובתום העונה שוחרר מהמועדון. באוגוסט 2018 חתם בליווינגסטון מליגת העל הסקוטית, ובעונתו הראשונה בקבוצה כבש שני שערים ב-25 הופעות ליגה. בספטמבר 2019 הושאל לקבוצת פטרו דה לואנדה מאנגולה ובינואר 2020, מנגה חזר לליווינגסטון.

### נבחרת לאומית

בצעירותו שיחק מנגה בנבחרות הצעירות של בלגיה, וביולי 2014 החליט לייצג את נבחרת אנגולה לאחר שזומן לסגל הנבחרת הבוגרת. ב-15 בנובמבר 2014 ערך את הופעת הבכורה שלו בנבחרת, במשחק נגד גבון. ב-13 ביוני 2015 הבקיע את שער הבכורה שלו בנבחרת בניצחון 4–0 נגד הרפובליקה המרכז אפריקאית.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  עמית גולדשטיין‏, הפועל תל אביב: ויאם עמאשה ודולי מנגה חתמו עד תום העונה, באתר וואלה!‏, 7 בספטמבר 2016
2. ↑  יניב טוכמן‏, מ.ס. אשדוד: דולי מנגה חתם רשמית עד תום העונה, באתר וואלה!‏, 3 בינואר 2016
שלט פרסומת לטרופית, 1980
"**טְרוֹפִּית**" הוא שמו המסחרי של משקה בטעם פירות שיוצר על ידי חברת יפאורה-תבורי בין השנים 1977 עד 2002.

המיץ, שיוצר בטעמי ענבים (הנפוץ ביותר), תפוז, אשכוליות ותפוח, נמכר בשקית אלומיניום דמוית משולש שווה-שוקיים. לשקית צורפה קשית פלסטיק המחודדת בצדה האחד לצורך ניקובה של השקית. בשוק הישראלי מדובר היה בחידוש, אך משקאות במארזים דומים מאוד נמכרו בעולם משנת 1969 תחת המותג הבינלאומי Capri Sun. 

הטרופית, שנמכרה תחת הסלוגן "טרופית משקה שובב – כל שקית שווה זהב", הייתה משקה פופולרי בשנות ה-80. עם תחילת ייצורם של משקאות דומים, וחדירתם לשוק של מוצרים חדשים שנתפסו איכותיים יותר, ירדה קרנה, ובשנת 2002 הופסק ייצורה לחלוטין. עד היום מיוצרים משקאות דומים על ידי חברות אחרות, אשר מכונים גם הם טרופית. חלק מהטרופיות מיוצרות ללא צורך בקשית אלא עם פקק בראש הטרופית המאפשר פתיחה וצריכה מיידית. 

הטרופית הפכה בארץ לשם גנרי למשקה ענבים באריזת האלומיניום בצורת המנסרה המשולשת.

בנוסף לשקית טרופית נמכרה גם בבקבוקי משקה בשנים 1992–1993 וגם באותן השנים היו עליהם הדמויות של הסדרה "עלילות טייני טון" ואף יצאה גם טרופית בטעם מסטיק, וכמו כן למותג יצא בשנת 1993 משקה קולה שנקרא "טרופית קולה קיד" ונמכר בפחית ובבקבוק. למשקה התלוותה פרסומת בכיכובו של עוזי חיטמן.

קישורים חיצוניים
----------------

* לאן מכניסים את הקשית של הטרופית ומאיפה היא הגיעה אלינו? | כאן, סרטון באתר יוטיוב (אורך: 9:31)

הערות שוליים
------------

1. ↑  נורית קדוש, כל היודע דבר על מקום הימצאם, באתר nrg‏, 11 במאי 2005.
**הילדה דומין** (בגרמנית: **Hilde Domin**;‏ 27 ביולי 1909 – 22 בפברואר 2006; נולדה בקלן שבגרמניה בשם הילדגרד לוונשטיין **Loewenstein**, כבתם של עורך הדין היהודי אויגן לוונשטיין ושל רעייתו פאולה) הייתה משוררת וסופרת גרמניה שזכתה בפרסים רבים על יצירתה, ונחשבת לבכירת משוררי גרמניה לאחר מלחמת העולם השנייה.

קורות חייה
----------

קברה של הילדה דומין בהיידלברג
בין השנים 1929–1932 היא למדה באוניברסיטת היידלברג, אוניברסיטת קלן, אוניברסיטת בון, ואוניברסיטת הומבולדט בברלין. תחילה למדה משפטים, ומאוחר יותר שינתה את תחום הלימוד לכלכלה, ופילוסופיה. בין מוריה היו קרל יאספרס וקרל מנהיים.
כתוצאה מהתגברות האנטישמיות בגרמניה הנאצית, היא היגרה בשנת 1932 לאיטליה עם בן זוגה (ובעלה לעתיד) ארווין וולטר פאלם, שהיה סופר וסטודנט לארכאולוגיה. בשנת 1935 היא קבלה תואר דוקטור במדע המדינה. בין השנים 1939-1935 עבדה כמורה לגרמנית ברומא. בשנת 1936 היא נישאה לבן זוגה לארווין וולטר פאלם. עקב ביקורו של היטלר ברומא, התגברות האנטישמיות הממוסדת ושיתוף הפעולה של איטליה הפשיסטית עם הנאצים, תחת הנהגתו שלמוסוליני, החליטו בני הזוג שוב להגר.

בשנת 1939 עברו לאנגליה שם עבדה דומין כמורה לגרמנית בסיינט אולדין קולג'. לאחר תחילת מלחמת העולם השנייה גברו חששותיה של דומין מהאיום הנאצי, ובני הזוג ניסו בקדחתנות להשיג אשרת כניסה לכל מדינה אפשרית ביבשת אמריקה. המדינות שאליהן העדיפו להגר, (ארצות הברית, מקסיקו, ארגנטינה וברזיל) סירבו להעניק להם ויזה. המדינה היחידה שהסכימה לתת להם אשרה ללא תנאי הייתה הרפובליקה הדומיניקנית, אליה הם היגרו בשנת 1940.

במשך 14 השנים הבאות התגוררו בני הזוג בבירת הרפובליקה הדומיניקנית - סנטו דומינגו. דומין עבדה כמתרגמת וכמרצה לגרמנית באוניברסיטת סנטו דומינגו, וכצלמת אדריכלות.

בשנת 1951 לאחר מות אמה, החלה דומין לכתוב שירה בגרמנית. היא בחרה את שם העט דומין על שם הרפובליקה הדומיניקנית שהעניקה לה ולבעלה מחסה.

בשנת 1954, שבו דומין ובעלה לגרמניה. משנת 1961 עד יום מותה התגוררה דומין בהיידלברג. היא הייתה חברה קרובה של נלי זק"ש, כלת פרס נובל לספרות בשנת 1966.

בשנת 1959 יצא לאור ספר שיריה הראשון – "Nur eine Rose als Stütz". בשנת 1968 יצא לאור רומן מפרי עטה "Das zweite Paradies", סיפור אהבה שעוסק בתפיסות של גלות ומולדת.

דומין פרסמה מספר ספרי שירה נוספים, מאמרים בביקורת הספרות ונהגה לקרוא משיריה ולהרצות בפני קהלים שונים.
דומין נפטרה בהיידלברג, ב-22 בפברואר 2006, בגיל 96.

### מיצירותיה שתורגמו לעברית

ספר שיריה הראשון של הילדה דומין, Nur eine Rose als Stütze, "**רק ורד אחד כמשענת**", תורגם במלואו על ידי המתרגמת דינה פון-שוורצה (מסתאי), ויצא לאור בהוצאת "קשב לשירה" בשנת 2012.

קישורים חיצוניים
----------------

ויקישיתוף מדיה וקבצים בנושא **הילדה דומין** בוויקישיתוף
* אוהד לוי זלוסצר, תרגום שלושה שירים מפרי עטה של הילדה דומין
* הילדה דומין, שלושה שירים, באתר הארץ, 18 באפריל 2011
* הילדה דומין, באתר "Find a Grave" (באנגלית)
* אתר למנויים בלבד הילדה דומין, שיר: **השליחים**. תרגום והערה גלילי שחר, באתר הארץ, 6 ביולי 2022
* הילדה דומין (1909-2006), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007289269305171
* BIBSYS: 90502697
* BNE: XX908992
* BnF: cb12022208n (data)
* GND: 118526634
* ICCU: TO0V079757
* ISNI: 0000 0001 1617 5890
* LCCN: n83063539
* LNB: 000058847
* NDL: 00709169
* NKC: ola2003188474
* NLP: a0000003191751
* NTA: 068405642
* SNAC: w6zb2bcs
* SUDOC: 027511332
* VIAF: 34469354
* WorldCat: lccn-n83063539

 |
ההיכל הביתי החדש, "טופוליקה"
**מורנר בר** (במונטנגרית: **КК Морнар Бар**), היא קבוצת כדורסל מונטנגרית מהעיר בר שעל חוף הים האדריאטי, המשחקת בליגה המונטנגרית. בעבר השתתפה הקבוצה בליגה הבלקנית וביורופקאפ.

הקבוצה הוקמה בשנת 1974 והשתתפה בליגה היוגוסלבית/סרבית. ובליגה המונטנגרית שהוקמה בשנת 2006. לאחר פירוקה של המדינה המשותפת של סרביה ומונטנגרו. הקבוצה ביצעה איחוד עם היריבה העירונית "פרימורקה בר" בשנת 2006. בעונת 2010/11 הפסידה לקבוצת בודוצ'נוסט פודגוריצה בסדרת הגמר של האליפות.

הקבוצה השתתפה בעבר בליגה הבלקנית והישג השיא שלה הוא העפלה פעמיים לרבע הגמר.

בשנת 2008 עזבה הקבוצה את אולם "יוגוסלביה" הישן, המכיל 1,500 מקומות. והחלה לארח ב"היכל טופוליקה" המכיל 2,500 מקומות ישיבה.

תארים והישגים
-------------

* **הליגה המונטנגרית**:
	+ מקום שני: 2011, 2016, 2017
* **הגביע המונטנגרי**:
	+ זכייה (1): 2004
	+ גמר: 2010, 2016, 2017, 2018, 2020, 2021, 2022

קישורים חיצוניים
----------------

ויקישיתוף מדיה וקבצים בנושא **מורנר בר** בוויקישיתוף
* 

* אתר האינטרנט הרשמי של מורנר בר
* עמוד הקבוצה באתר יורובסקט
**באסקט סרגוסה** (בספרדית: **Basket Zaragoza**), ובשמה הנוכחי (נכון ל-2021) **קאסאדמונט סרגוסה** עקב חסות מסחרית, היא קבוצת כדורסל ספרדית מהעיר סרגוסה שבצפון ספרד. נכון לעונת 2019/2020 המועדון משחק בליגת העל הספרדית.

היסטוריה
--------

הקבוצה הוקמה בשנת 2002, כשרכשה את מקומה של קבוצת **סונדאוס דל נורטה קורוניה** בליגה השנייה. בעונת 2003/04 זכתה הקבוצה ב**גביע הנסיך אסטוריאס** לאחר ניצחון מול "פלסנסיה גלקו". במהלך שנותיה הראשונות התבססה בצמרת הגבוהה של הליגה השנייה, אך החמיצה פעם אחר פעם את העלייה לליגת העל בהפסדים כואבים בפלייאוף העלייה.

בסיום עונת 2007/08 העפילה לראשונה לליגת העל. אך סיימה במקום ה-17 וירדה חזרה לליגה השנייה. בסיום עונת 2009/10 שוב העפילה לליגת העל.

הקבוצה מארחת בפרנסיפה פליפה ארנה המכיל 10,801 מקומות ישיבה, והוקם בשנת 1990. 

בעיר סרגוסה קיימת עוד קבוצה, קלוב סרגוסה (כיום בליגה החמישית) שבעונת 1990/91 הגיעה עד לגמר גביע ספורטה והפסידה לפאוק סלוניקי.

שחקנים בולטים בעבר ובהווה
-------------------------

* ספרדספרדקרלוס קבסאס
* ספרדספרדפבלו אגילר
* סקוטלנדסקוטלנדרוברט ארצ'יבלד
* ספרדספרדאלברטו אנגולו
* קרואטיהקרואטיהאנדריאה ז'יז'יץ'
* איי הבתולה של ארצות הבריתאיי הבתולה של ארצות הבריתקוטברט ויקטור
* סרביהסרביהריצ'רד פטרושקה
* ארצות הבריתארצות הבריתבילי קיז
* בוסניה והרצגובינהבוסניה והרצגובינהברנקו סבטקוביץ'

קישורים חיצוניים
----------------

ויקישיתוף מדיה וקבצים בנושא **באסקט סרגוסה** בוויקישיתוף
* אתר האינטרנט הרשמי של באסקט סרגוסה
* באסקט סרגוסה, ברשת החברתית פייסבוק

* באסקט סרגוסה, ברשת החברתית אקס (טוויטר)

* באסקט סרגוסה, ברשת החברתית אינסטגרם
* אתר משני למועדון

| ליגת העל הספרדית - עונת 2023/2024 |
| --- |
| 

|  |
| --- |
| אוברדוירו • אוניקאחה מאלגה • אנדורה • בילבאו • בראוגן • ברצלונה • גראן קנריה • גרנדה • ולנסיה • ז'ירונה • חובנטוד בדאלונה • טנריפה • מורסיה • מנרסה • סאסקי בסקוניה • סרגוסה • פלנסיה • ריאל מדריד |

 |
**מיכאל (מיש) לפידות** (נולד ב-20 בנובמבר 1939, ברחובות) כיהן כראש עיריית רחובות בשנים 1989–1993.

ביוגרפיה
--------

לפידות הוא בנם של האחות רות לפידות מבית אולנדורף ואלפרד לפלר, מי שהיה הלבורנט הראשי במכון ויצמן למדע. הוא סיים לימודים יסודיים ותיכוניים ברחובות ושירת בצה"ל בין השנים 1957–1960. לאחר שחרורו מהצבא למד באוניברסיטה העברית בירושלים מדעי המדינה וסוציולוגיה והשלים תואר ראשון ב-1963. שימש מזכיר סיעת מפא"י בכנסת ומרכז הנהלת הקואליציה בשנים 1961–1965. בשנים 1965–1969 מילא את תפקיד מנהל הלשכה של ראש עיריית תל אביב, מרדכי נמיר. מ-1969 עבד במשרד החוץ כמנהל לשכתו של שר החוץ, אבא אבן וכממונה על קשרי העיתונות וההסברה בשגרירות ישראל בגרמניה המערבית.

מ-1973 עד 1983 היה מנכ"ל של מפעל משפחתי ובתקופה זו החל לעסוק בפוליטיקה עירונית ברחובות מטעם מפלגת העבודה. בין השנים 1978–1989 היה סגן ראש עיריית רחובות ומ-1989 עד 1993 ראש העירייה.

לאחר סיום הקדנציה שלו כראש עירייה עבר לפידות לעיסוק בניהול מפעלים, השתתפות בדירקטוריונים והשלים לימודים לתואר שני במשפטים באוניברסיטת בר-אילן.

לפידות נשוי לאדריכלית דליה לבית ענבי.

קישורים חיצוניים
----------------

* קורות חיים
* מיכאל לפידות באתר הארכיון לתולדות רחובות

| ראשי מועצת ועיריית רחובות |
| --- |
| 

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| בן ציון הורוביץ  (ר' מועצה ור' עירייה) | יצחק כ"ץ | משה ברזילי | שמואל רכטמן | יחזקאל הרמלך | מיכאל לפידות | יעקב סנדלר | שוקי פורר | רחמים מלול |
| מ-1946 | מ-1955 | מ-1968 | מ-1969 | מ-1978 | מ-1989 | מ-1993 | מ-1998 | מ-2009 |

 |